Krausva

Krausva (Lagerstroemia) – raudoklinių (Lythraceae) šeimos augalų gentis, savaime paplitusi Pietų, Pietryčių Azijoje, šiaurės Australijoje ir vietomis Okeanijoje, bet dabar auginama daugelyje atogrąžų kraštų. Genčiai būdingi lapus metantys ir visžaliai medžiai bei krūmai, pasižymintys puošniais, spalvingais žiedais. Jie susitelkę į svyrančias šluoteles ir žydi visą vasarą. Vainiklapiai dažniausiai raudoni, rausvi, purpuriniai.

Dalis rūšių naudojamos medienai, šilkverpių maitinimui, daugelis – dekoratyvios.

Lotyniškas krausvos pavadinimas Lagerstroemia suteiktas švedų verslininko, parėmusio Karlą Linėjų, Magnuso fon Lagerštremo (Magnus von Lagerström) garbei.

 Rūšys 
Žinoma ~50 krausvos rūšių. Tarp jų:
 indinė krausva (Lagerstroemia indica)
 puošnioji krausva (Lagerstroemia speciosa)Toliau svarstomi dekoratyvinių augalų pavadinimai: lelijos, ligustrai, litopsiai, lubinai, sausmedžiai ir kt. (13) , vlkk.lt
 Lagerstroemia anisoptera
 Lagerstroemia calyculata
 Lagerstroemia floribunda
 Lagerstroemia subcostata
 Lagerstroemia microcarpa
 Lagerstroemia loudonii
 ir kt.

 Šaltiniai 

Kategorija:Raudokliniai